u Wank an tan hail Anpao kin h iyounhipr’-^-Luke 1: 78 

VOLUME XLIIX, NUMBER 6 


NIOBRARA CONVOCATION EN TO- 
KEN OWECINHAN WOECON KIN 


August 18, 19, 20, qa 2b 1932. 


Anpetu Itopa August 18. 

Cheyenne makaoce kin ekta Sihasapa 
Oyanke kin en Ascension Church kin hen 
de omaka kin Niobrara Convocation omni- 
ciye Tanka kin he econpi. Taku ota tankin- 
kirgmn on Convocation kin de tona ekta ipi 
kin kiksuyapi kta. 

Anpetu Itopa kin heehan oksantanhan 
canpahmihma qa iyecinka iyanke kin hena 
makabomduya ahinajin kin ecahankeya Tipi 
Wakan kin ihduksan qa nakun tinskoya oeti 
kta canpasdatapi kin ojudan wakeya kin 
skayedan iticagapi. 

Yamni can woecon kte cin on ihduwiye- 
yapi kin he iyahna Eyanpaha kin he hotanin. 
Wiiyaya Wocekiye econpi kta on kiwitaya- 
pi kta inaliniwicaye. Qa he woecon kin 
Bishop Roberts iye laca econ, qa wayaotan- 
inpi kin hena Dean D. W. Clark, yaotanin. 

. 10 :G0 pun,. Jynnkapi. kiq _TYocekiye__ kin 
Rev. Cyril C. Rouillard, he econ. Qa hehan 
wanjikji tehanhan wankiciyakapi sni hena 
iyekiciyapi qa owohdagya iyeya qa eced 
ewanke. 

Anpetu Xzaptam August 19. 

6:30 a. m. Wote sni Wotapi Wakan Woe- 
con kin he econpi. Bishop Roberts, yuwa- 
kaii, Dean Clark, Wowapi kin yawa, qa Rev. 
Clayton High Wolf, Wotanin-Vaste kin he 
yawa, qa Rev. S. D. Frazier, he Aguyapi qa 
Min is a kin hena Bishop kiyuwiyeya. Wica 
qa winyan qa tecapi koya 149 Wotapi Wa- 
kan icupi. 

9 :00 a. m. Hihanna Wacekiyapi qa Bishop 
Wohdake kte cin iyehantu. Fleon tokaheya 
Hihanna wacekiyapi, lie en Rev. Thomas J. 
Rouillard, he watokahekiyapi, qa Rev. John 
Black Fox qa Rev. Chester Red Kettle he- 
naos okiyapi. Nakun Wicasta Wakan tona 
hipi, qa Catechist, Wawokiya ■ koya ataya 
Heyake Wakan (Vestments) kin kicunpi. 
Do wan osp a 3 r e kin' nakun iyecen qa tokahe- 
ya upi. He icunhan oyate kin oyanke ta- 
wapi Wapaha (Banner) hduhaha enajin qa 
owecinhan oyucoya walipe okeya kin mahed 
aye cin he icunhan skanskan wapazopi 
(Moving Pictures) en wicapazopi kta on 
iteowicawapi. 

Bishop Tawoohdake kin en taku tona ki- 
cihdeya iwohdake kin dena ee: 1. Can ojupi 
kin he> qa Tipi Wakan oyanke iyohi en can 
oju ospaye yuhewicasi, qa hena tuwepi kin 
iye econpi kta okihipi sni hecinhan, sanpa 
tuwepi he econpi kte cin ihnipi qa wawiyo- 
pastakapi kta, 2. Tuwe kasta Okodakiciye 
Wakan kin en, qais Koska Omniciye, Win- 
yan Omniciye kin en oicazo ikoyag un kin- 
han he Oitancan yuha okihi kte sni, nakun 
Oitancan un kta caje pazopi kte sni. Toki- 
ya Omniciye wanji ekta kalinili yesipi (Del- 
egate) heca kta e okihi kte sni. 3. Omaka 
kin de icunhan Wicayusutapi Woecon (Con- 
firmation) eciyatanhan tona wicayusuta kin 
hdaotanin. Dakota Oyate oyanke hiyeye 
cin ehna Tipi Wakan tob (4) yu wakan oh- 
dake. 4. Convocation kin mniciye yanka- 
pi kin icunhan Dakota Wacipi kin on toki- 
yotan awacinpi hecinhan he Convocation ta- 


ku tona iwohdakapi qa on woyustan kagapi 
kin opeya owa yanke cin e wicakiyatanin. 

11:00 a. m. Rev. Dallas Shaw opteyedan 
wocekiye econ, qa iyokihe Bishop kin Con- 
vocation kin Dean. Itancan wanji yuhe kta 
on dena yamni caje wicapazo. 1. Rev. Dallas 
Shaw, Rev. Thomas Rouillard qa Rev. 
Joseph Du Bray. Wicacaje kin dena on ina- 
jin pi, unkan 65 Rev. Mr. Shaw on inajinpi; 
t 14 Rev. Du Bray lie on inajinpi, qa 10 Rev. 
Mr. Rouillard inakicijinpi. Hecen Mr. 
, Shaw ake Itancan un kta yustanpi. Rev. 
Cyril C. Rouillard hecehnana Wowapi Ka- 
ga un kta olina yustanpi. 

Flekta Convocation hetanhan qa dehan- 
Mr. W. D. Swain, he Dakota Wicasta Wa- 
kan Tawomnaye kin on mazaska tona icu, 
qa tona wokajuju on kasote kin on Oihdaka- 
pi (Report) tawa kin he Rev. Paul H. Bar- 
i hour, yawa qa oyake. 

12 :00 m. Wicokaya Wocekiye kin he Rev. 
John Wahoyapi econ kta tka iyehan hi sni. 
heon Rev. Herbert Welsh he econsipi qa 
eced kiciyustan. 

Qa asnikiyapi. 

Anpetu Izaptan August 19. 

2:15 p. m. Huron otonwe kin etanhan tu- 
we wan Mr. H. M. Cass, eciyapi kin he Wi- 
cozani (Health) on Wica mniciyapi kin wo- 
wicakiyake. Woyazan wanji nina Dakota 
kin ececapi Woyazan Ska (Tuberculosis) 
eciyapi kin he wayatkanpi, qa wotapi qais 
taku kicanyanpi hena eciyatanhan iciyalipa- 
ya qa lie yukapapi kin he oyake. AVoyazan 
kin de taku wanji iyacin kin he tuwe qeya 
canku tanka casmu okadani ohna ma'ka 
amaplyan- unpi qa iyecinka iyanke ed ope 
wacin unpi kin he iyecen woyazan kin de 
obe yamni unkipazopi : (a) Wanji ed oh- 

nakapi, qa inajin kta awacin, (b) wanji 
owanyake waste, tuka ed opekiyapi kin iyo- 
hakam waste sni atanin ece; (c) ehake kin 
de kokipapi kta iyececa tanyan econpi on 
-4 ohnakapi qes owanhdake sniyan sicaya 
itkom econ wacin ece kin hee. Tiwahe qa 
wakanheja hena awanhdakapi qa woyazan 
kin yuhapi sdonkiyapi kinhan wane ake wa- 
yazanka awanyaka (Nurse) qais pejuhuta- 
wicasa (Doctor) wanji kohanna wanyakapi 
kta econwi casi qa tuwe ed ohnakapi kte cin 
itonpewicasi. 

Convocation Mazaska Awanyaka unkita- 
wapi Rev. P. C. Bruguier, de omaka kin iki- 
hunni sni oyanke wankanwapa kin ekta, ki- 
copi kin on tohe kin he ohna Rev. John B. 
Clark he mazaska awanyaka un kta yustan- 
pi- 

Wowapi Kage kin Kalinili hipi (Dele- 
gates) cajepi tona qupi kin hena cajewicaya- 
te. Qa Rev. Mr. Shaw, he Wood otonwe 
kin etanhan Mrs. Emma Charging Bear eci- 
yapi wan wayazanke qa u okihi sni on wo- 
wapi wan kage kin he yawa, qa sina wan 
wicaqu qa token econpi kinhan yumazaska- 
pi kinhan mazaska kin hena Convocation 
Tawomnaye ed ye kta oyake. 

Hekta omaka qonhan Convocation tawoe- 
con owa yanke cin he yawapi. 

Dakota Wacipi kin he sanpa iwohdakapi 
kte sni he ohnayan Rev. Joseph DuBray, 
motion kage, qa Rev. Herbert Welsh okiyq 
qa iyecen yustanpi. 

Bishop Ataya Itancan (Presiding Bishop) 


The Most Rev. James DeWolf Perry, wica 
mniciyapi kin en wohdake. Dakota kin iye 
taku waste tona yuhapi kin he qa Taku tona 
waste Wasicun etanhan icupi kin henaos 
paowanjidan ehnakapi on eciyatanhan Oko- 
dakiciye AY akan kin en qa Bishop unkitawa- 
pi qa Wicasta Wakan kin hena ektakiya wa- 
ohodapi (Loyalty) awicunyuhapi kta econ- 
uilsipi. Maka kin owancaya, tiwahe unwan- 
jipina kin he oyake kta on Bishop Ataya 
Itancan wowasi kin he qupi. 

Wood. S. D. etanhan, Mrs. Emma Charg- 
ing, Bear sina wan wicaqu kin he iyoopta 
Bishop Perry yuha hde kta qupi. Kicupi 
qonhan itkom owasin wopida ewicakiye. 
Qa he ihdustan kin iyokihe asnikyapi. 

7:00 p, ni. Wiiyaya Wocekiye kin Rev. 
Amos Ross he econ. 

8 :00 p. m. Ptaya mniciyapi en Convocation 
Program tawa ohnayan taku tokahe} a iwo- 
hdakapi kta owa yanke cin : “Christian kin 
qa Christ,” Rev. John B. Clark, qa Rev. Ne-; 
ville Joyner henaos iwayupiya i woh dakapi. 
Taku iwohdakapi kta icinonpa kin “Christian 
kin qa iye tiwahe tawa’’, Rev. John B. De^ 
Cory qa^A:trs.'nVancy"Arim i Man YjoTWh 
os tanyan deem wounkiyakapi. Oyvohdakt 
iyamni kin “Christian kin qa Tipi Wake 
kin”, Rev. K. Brent Woodruff cja Mrs. Mol 
lie Williams kici taku awacinpica woecon 
ota yataninpi. 

10 :0Q p. m. lyunkapi kta wocekiye kin he 
| Rev. John B. Decory econ. 

Owankayujajapi August 20 
J 6:30 a. m. AYote sni Wotapi Wakan icupi. 

1 Bishop Perry yuwakan, qa Rev. Austin Par- 
i due, Rev. Iver Eagle Star qa Rev. Frank 
! Thorburn hena yamni okiyapi. Qa 162 Wo- 
| tapi VCakan icupi. 

i 9:00 a. m. Hihanna AA ocekJye econpi, q? 

1 he en Rev. Cyril C. Rouillard he ivatokahe- 
kiyapi, qa Rev. Wallace Zephier qa Rev 
Thomas . Heminger henaos okiyapi. Eca- 
| hankeya Wicayusutapi Woecon kin he eco’ 
pi. Bishop Roberts ake wan j i (11) Wicayu- 
sutapi ecawicakicon. Tona opapi kta ed 
awicahipi kin Wosna-Kaga kin denaozapi ' 
Rev. Thomas J. Rouillard qa Rev. Iver Eagle 
Star. Otoiyohi inajinpi hehan Niobrara 
Mazaicipawega kin he wicaqupi. 

De iyoliakam wica kin mniciyapi qa Wica 
Tawomnaye kin tona ah ipi kin hena cokata 
ahihnakapi. Omaka kin de, taku ataya ote- 
liika esta mazaska kin denakeca ahipi, 
S346.ll. 

12 :00 m. AAhcokaya \\ oceki vc kin he Rev 
Stephen King econ. 

2:15 p. m. Dakota AYacipi kin on Bishop 
token econpi kta iyececa kecin e ohdake kin 
he ohnayan Convocation kin de Resolution 
wanji kage. qa token waeconpi owa yanke 
cin opeya owa yanke kta on Committee yam- 
ni he kagapi kta Convocation Itancan kin 
econ wicasi kin dena eepi : (1) Waziyata 

okaspe kin on Mr. Patrick Shields; (2) Wi- 
yolipevata okaspe kin on Air. James Wright 
(3) Alinisoso opaya okaspe kin on Mr. Reu- 
ben Estes. Dean David W. Clark nakun 
opeya yanka kta yustanpi. 

Catechist qa Wawokiya unpi kin hena wi- 
si tonana on wowasi econpi kin heon Con- 
vocation ekta Wica Tawomnaye ahipi ece 
kin he etanhan o'nge wicaqupi ece kta e Air. 

Wi akenonpa (one year eca) kaspapi zap- 
tan kajujupi kta. 

Wi wikcemna nonpa sanpa topa (two 
years) eca mazaska wanji kajujupi kta. 

Money Order, Mission, S.D., on opeton- 
pi qais wowapi askape Rev. Paul H. Bar- 
bour yekiyapi kta. 


Dominic Dong Bull motion ka,ge qa Mr. 

Thomas Henry okiye qa ataya cantewaste- 
ya hecetudakapi qa he ohnayan yustanpi. 

Cheyenne Agency en Ateyapi yuhapi 

Supt. Dickens he wohdake kta Program 

akan caje yanka, tuka hi sni qa akipe unpi 
kin icunhan Bishop Burleson wicoti kin 
ehna hi, qa wica kin opteyedan iapi ewica- 
kiye. 

4:00 p. m. Wicinyanna kin hena wicalic* 
kin om tapa skatapi. .Wicalica kin hee ohi- 
yapi. Nakun waziyatanhan ahi kin eepi qa 
itokagatanhan hipi kin hena skatapi- nnkan 
waziyatanhan kin he ohiyapi. 

7 :00 p. m. Htayetu Wocekiye Woecon kin 

he Tecapi kin econwicakiyapi, qa en Rev. 
Vine V. Deloria he Wasicun iapi ohnayan 
wowahokonkiye onahon waste on wowaho- 
konkiye econ. 

9 :00 p. m. Owohdake icitopa Program en 
owa yanke cin, Christian kin qa iye Reser- 
vation tawa kin he Rev. Joseph DuBray he 
Rev. Charles Bruguier tuwe decadan unhdu- 
snapi kin tohe kin he ostan iwokicihdake. 

Tokata tukten Convocation econpi kte 
cin kalinigapi kta iyehantu kin heon Mr 
Thomas Henry Corn Creek Okaspe etanh . 
kin he Convocation kin he kico qa Mr. Rob- 
ert Two Elk he okiye. Qa Rev. Nevii I 
Joyner kapepica sniyan ayatinze kin c. ' 
sanpa tuwena kico sni, hecen Corn Creek ta- 
kuna icagi sni Convocation kin akiyahdapi. 

10:00 p. m. Wotapi Wakan icupi kta on 
Ihduwiyeyapi Woecon kin he Rev. Paul H. 
Barbour econ. 

Anpetu Wakan August 21. 1 * * * * * 7 * 9 

6:30 a. m. Wote sni Wotapi Wakan icupi 
Bishop Burleson yuwakan. Rev. Dallas 
Shaw Wowapi kin yaw.a, qa Rev. Neville 
Joyner he Wotanin-waste kin yawa. Qa 
Rev. Vine V. Deloria Aguyapi qa Minisa 
kin yuwiyeya. 209 Wotapi Wakan kin ikik- 
cupi. 

9:30 a. m. Tipi ) Wakan kin ohna Bishop 
Roberts, he Wicasta Wakan, Catechist qa j 
Wawokiya hena om mniciye. 

Icunhan oyate kin ake wapaha hduha ahin- 
ajin qa yuonihanyan walipe-okeya kin ma- 
iled iyayapi. 

10:00 a. m. Diakon Wicakagapi Woecon 
kin he econpi. Tokaheya Dean E. B. Wood- 
ruff he Hebrew XIII :8 heon wahokonwica- 
k.yc. Tona Deacon wicakagapi kin dena 
eepi : Mr. Paul Chekpa qa Mr. Harry Ren- 

ville denaos Ashley House en woonspe ooku- 
wa kin yustanpi qa Sisseton makoce kin he- 
tanhanpi. Qa Mr. John Red Hawk he Inyan 


Woslata oyanke etanhan qa omaka ota wa- 
cintanka Okodakiciye .Wakan kin en wowa- 
si econ. 

Owecinhan Bishop ed awicahipi kin Wo- 
sna-Kaga kin dena eepi: Rev. Paul H. Bar- 
bour he Mr. Chekpa ahi; Rev. John B. 
Clark he Mr. Renville ahij qa Rev. K. Brent 
Woodruff he Mr. Red Hawk ahi. Bishop 
Roberts Litany kin he yawa- qa Rev. Dallas 
Shaw he Wowapi (Epistle) kin yawa. He- 
han Bishop Itancan Perry he woiwange kin 
hena iwicawange. Qa pa akan nape awica- 
hnake qa Deacon unpi kta wicakiciyustan. 
Mr. John Red Hawk he Wotanin-waste kin 
yawakiyapi. Qa Deacon teca wicakagapi 
kin Wotapi Wakan ikikcupi nakun tona 
Wote sni Wotapi Wakan icupi sni kin hena 
opapi. 

3 :00 p. m. Ptaya Mniciyapi en Bishop 
Ataya Itancan kin wica kin eciyatanhan 
Cankojuha wan pahinsinte on kagapi kin he 
qupi. Rev. Dallas Shaw he qu. Winyan 
nakun Odowan Wowapi aksupi wan qupi 
Mrs. B. P. Lambert he qu. Qa Niobrara 
Mazaicipawega wan Bishop Roberts qu. 

St. Elizabeth Owayawa kin on Rev. K. 
Brent Woodruff report kage. 

St. Mary’s Owayawa kin on Mrs. Bonner 
Waonspekiya Itancan teca kin report kage. 
Qa Blare School on Rev. Paul PI. Barbour 
report ahi. Government School ecekcen to- 
ken okodakiciye Wakan kin wakanheja kin 
hena on wowasi econ he on Rev. Cyril C. 
Rouillard yuinaliniyan report wan kage. 

Tokantanhan hipi kin woyute qa taku ata- 
ya on tany an wicakuwapi kin heon Mrs. 
Emily Shaw qa Mr. Rueben Estes henaos 
wopida eyapi kta Rev. Shaw econwicasi, qa 
napin eced hdustanpi. 

Dakota W acipi on Committee yamni wi- 
cakagapi qa Resolution wan kagapi kin he 
dee : 

Skain Okodakiciye Wakan Niobrara 
Deanery Convocation Lakota ekna un kin 
Lakota wowaci obe kin lena Lakota Chris- 
tian oun kin na Woyuha tawapi na oikluha 
kin na Woonspe tawapi kin iwastela yutaku- 
ni sni aye cin he ableze cin on wicalapi sni 
kin, heon glutaninpi hena taku kin en skan- 
pi kte sni na etanhan heyab igluhapi kta. 

The Convocation of the Niobrara Dean- 
ery of the Episcopal Church in South Dako- 
ta recognized that the Indian Dance is 
gradually destroying good Christian living; 
it is disrupting sound economic values and 
the well-being of our people ; and it is break- 
ing down the educational background of our 
young people. Therefore this Convocation 
expresses its deep disapproval of the Indian 
Dance and urges our people not to take 
part in it or to countenance it in an)/- way. 

Committee: Patrick Shields, James 

Wrigh, Rueben Estes. 

Rev. Chester Red Kettle, Resolution kin 
de icupi kta on motion kage qa Rev. Her- 
bert Welsh okiye qa icupi kte cin he ohna- 
yan yustanpi. 

5 :00 p. m. Ehake witaya wacekiyapi Bish- 
op Roberts, Dean D. W. Clark qa Rev. Jo- 
seph Du Bray hena yamni econpi, 

Mr. Sidney Bearsheart- Wakpala etanhan 
qa Air. Thomas Standing- Elk, Porcupine 
etanhan henaos Catechist wicakagapi. Na- 
kun Mr. Rueben Estes ehanna omaka 18 hee- 
han Lower Brule en Catechist un tka qon, 
ake de anpetu kin onajin kin he en un kta 
wowasi kicupi (Restored). Womnaye ahi- 
pi on Bishop denakeca ahipi yaotanin : Wi- 
ca kin $346.11; Tecapi kin $699.44; Winyan 
kin $2,446.78. Ataya yuwitayapi kin 
$3,492.33. 

De iyohakam Bishop Perry woyawaste 
kin he eye qa enakiyapi. 

Nakun Springfield otonwe kin etanhan 
Kirby Twins napin hipi qa Teca Omniciye 
kin cpeya unpi kin on tankaya wawokiyapi. 

Cekpa kin denaos Owankayujajapi kin 
heehan iyaza yapi qa wicoti kin imahed tona 
unpi kin wicayawapi unkan 1,069 henakeca- 
pi iyeyapi ; qa wakeya kin 219; canpahmdinn 
107; iyecinka iyanke kin 137. — Cyril C3 
Rouillard, Convocation Wowapi kaga. Yuo- 
tanin. ! 


WARDENS’ REPORT 
Cheyenne River, Ascension Chapel 

Com - 

muir 

on 



Attend 

Co! er 

Per- 


ance 

fLn 

sons 

April 5, 1932 

.......... 47 



April 10, 1931 ..... 

...........17 



April 11, 1931 .... 

...........10 

.70 

7 

April 12, 1931 .... 

..27 

1.04 

18 

April 26, 1931 ... 

37 

1.44 


May 3, 1931 

27 

.88 

.' A ! 

May 16, 1931 

.44 

3.31 

32 

May 31, 1931 

17 

.88 


June 7, 1931 

25 

1.89 

21 

June 14, 1931 .... 

32 

1.32 


June 21, 1931 

.33 

.75 


July 5, 1931 

.......... .10 

.56 

- 

July 12, 1931 

22 

1.13 


July 19, 1931 

50 

.76 


July 26, 1931 

36 

.56 

22 

Aug. 2, 1931 

.35 

.77 


Aug. 16, 1931 

29 

1.38 

20 

Aug. 23, 1931 . . . . 

47 

.30 


Sept. 6, 1931 

6 

.30 


Sept. 19, 1931 

36 

.84 


Sept. 27, 1931 

33 

.61 


Oct. 4, 1931 

33 

.73 


Oct. 11, 1931 

26 

.35 


Oct. 12, 1931 

34 

.34 

21 

Oct. 18, 1931 

34 

3.34 


Nov. 8, 1931 

37 


29 

Nov. 15, 1931 .... 

.17 

.81 


Nov. 26, 1931 

....14 

.48 


Nov. 29, 1931 

28 

.23 


Nov. 30, 1931 

14 

.24 

9 

Dec. 6, 1931 

37 

.95 

24 

Dec. 13, 1931 

.16 

.15 


Dec. 20, 1931 

27 

1.61 


Dec. 25, 1931 

14 

2.02 


Dec. 27, 1931 

25 

.24 

16 

Jan. 7, 1932 

24 

.28 


Jan. 11, 1932 

27 



Jan. 21, 1932 

.20 

.20 


Feb. 10, 1932 

27 

.53 


Mar. 13, 1932 

24 

.58 


Mar. 20, 1932 

15 

.61 


The above report 

is for the days 

that the 

Warden attended, from April 5, 

1931 

to 


March 27, 1932. 


Communion Services 

'4 

By Rev. Rouillard and Eagle Star, April 11, 
1931, 7 persons. 

By Rev. Rouillard and Promise, April 12, 
1931, 18 persons. 

By Bishop Roberts, May 16, 1931, 32 per- 
sons. 

By Rev. Rouillard, June 7, 1931, 21 persons. 
By Rev. Rouillard, July 26, 1931, 32 persons-. 
By Rev. Rouillard, Aug. 16, 1931, 20 persons. 
By Rev. Rouillard, Oct. 12, 1931, 21 persons. 
By Bishop Roberts, Nov. 8, 1931, 29 persons. 
By Rev. Promise, Nov. 30, 1931, 9 persons. 
By Rev. Rouillard, Dec. 6, 1931, 24 persons. 
By Rev. Rouillard, Dec. 27, 1931, 16 persons. 
By Rev. Promise, Mar. 20', 1932, 12 persons. 
By Rev. Promise, Mar. 27, 1932, 19 persons. 


Ministration of Holy Baptism, Ascension 

Chapel 

By Rev. Rouillard, May 16, 1931, Evlyn 
Bernice, Daughter of Mr. and Mrs. James 
Pretty Bear, Witnesses, Gertrude Robert- 
son, Louise Swimmer, Henry Lebeau. 

By Rev. Rouillard, June 7, 1931, Deloras 
Dorane, Daughter of Mr. and Mrs. Lawr- 
ence Meeter, Witnesses, N. W. Robertson, 
George Cuts Half, Nellie Swimmer. 

By Rev. Rouillard, Nov. 8, 1931, Clerance 
William, daughter of Mr. and Mrs. Ered Pay 
Pay, witnesses, Gertrude Robertson, Joshua 
Swimmer, George Cuts 'Half. 

By Rev. Rouillard, Dec. 6, 1931, Marion 
Elizabeth, daughter of Air. and Mrs. Wall- 
ace Robertson, witnesses, Louise Swimmer, 
Louise Pretty Bear, Henry LeBeau. 

By Rev. John Promise, Jan. 10, 1932, 
Maynord Norman, daughter of Mr. and Mrs. 
Joseph Azure, Witnesses, Joseph Walking- 
Crane, Joshua Swimmer, Geo. Cuts Half. 

Burials 

Adelia Meeter, June 19, 1931 ; Frank High 
Eagle, November 24, 1931 ; Wilma Gene 
Swimmer, Jan. 12, 1932; Walter Swift Bird, 
January 24, 1932; Paul Deer With Horns, 
February 3, 1932. 


Confirmation by Bishop Roberts 

May 16, 1931, Henry Three Legs, Lenord 
Kills Enemy, William LdBeau Jr., Melven 
Wright. 

October 12, 193L Cecelia Means, Emogene 
Kills Enemy, Mrs. Matilda Three Legs. 


The following dates are the days the War- 
den was not present for his duties at the 
Church: April 19, 1931, May 17, May 23, 
June 28’ August 9, August 30, September 13, 
October 25, November 22, 1931, and Jan- 
uary 10,17,24, February 14> 21, 28, and Mar. 
6, 1932. 

The reason for the above absent are for 
sickness and stormy days. 

Henry A, LeBeau, Warden. 

Ascension Chapel 
Cheyenne River Reservation. 

o 

Iyuwegapi Kin. (Crossing the Bar) 

This hymn with music can be found on 
page 510 of the New English Hymnal. 

Olowan kin de ho tawa kin akna Wasicun 
Olowan Wowapi Teca en Olowan 412 hel 
iyeyapi kta. 

I 

Htayetu wicanlipi, 

Taninyan micopi ! 

Na hel howayapi wanica nin 
Cannanta ble kin el, 

Tka taja kin istima se skanskan, 

Walibaya taja sni, 

Osbe etan hiyu kin ekta 
Ake tiyata gle. 

II 

Owotanin snihan, 

Ohakab okpaza ! 

Cantesicapi hel wanica nin 
Iblable qel; 

Oun unkitawapi kin etan 
Ipaweli bla esa 
Wakiconze mitawa kin hel 
Ite kin wanblakin kte. 

Mr. William M. Robertsgtm Yuieska. 

o | 

CONVOCATION WOWAPI KAGA TOIE 

Pierre, S. D., Aug. 29, 1932. — Niobrara 
Deanery en Mitakuyepi qa Kodaciyapi kin : 

Convocation eciyatanhan wahdi kin he- 
han enanakiya ciksuyapi kin heon taku wan- 
jikji Omniciye Tanka unyuhapi kin en oki- 
taninyan wanbdake kin hena aktakta cajem- 
data wacin. 

Tokaheya kin he Dakota oyate unqonpi 
kin woyuonihan tanka wanji ed unkipi. Ito- 
kam tohinni hecen sdonunyanpi sni unqonpi 
qon, dehantu kinhan Bishop Ataya Itancan 
The Most Rev. James DeWolf Perry omni- 
ciye kin he ihunniyan unkicipi un. 

Inonpa kin Bishop Ataya Itancan Okihe 
Bishop Plugh L. Burleson nakun unkicipi 
un. 

Iyamni kin Bishop Roberts he Bishop un- |. 
yuhapi kta unkiciyustanpi kin etanhan de 
tokaheya kici Convocation okiksuye waste 
unyuhapi. , 

Itopa kin unkiyepi etanhan yamni Bishop 
Ataya Itancan kin Deacon unpi kta wica- j 
kaga. 

Izaptan kin Rev. Luke C. Walkter Niobra- ; 
ra Deanery Convocation wikcemna sakpe 
sanpa nonpa kin wanjina yusna ake ed ope- 
ya unkicipi un. j 

Isakpe kin Wocekiye Woecon ataya tan- ! 
yan unhdustanpi. 

Isakowin kin womnaye tanyan ecanonpn 
ataya $3, 492, 33c ayahipi. 

Isahdogan kin omniciye owasin en mni- 
henya oyapapi qa waecanonpi. 

Inapcinwanka kin oyate ekta unkipi kin 
taku ataya on tanyan unkuwapi. 

Iwikcemna kin Convocation ekta unhipi 
kin on tiyata unkipi kin ekta sanpa Maka 
Owancaya — un Okodakiciye Wakan kin he 
ounpapi kin on wacintanka wowasi econ- 


j qonpi kta. 

Psalm 126:3, “WAKANTANKA taku 
tanka ecaunkiconpi ; On unkiye piundapi.” 
Mici Wakantanka ektakiya wopida ehapi 
kta iwacinciyapi on de wakage. 
i Wowapi Kaga nitawapi ohanhdeniyanpi 
I kin he miye. — Cyril C. Rouillard. 

o 

DR. J. W. SUTER SUCCEEDS 

' LUCIEN M. ROBINS 

New Custodian of the Standard Pray Book 
j Advocated Revision. 

I 

— 

New York — Succeeding the late Lucien 
Moore Robinson, whose death occurred on 
March 13> the Rev. Dr. John Wallace Suter 
of Boston has been appointed custodian of 
j the Standard Prayer Book. The appoint- 
j ment was made by the Presiding Bishop, 
i acting under the provision of Canon 44, 
Section VI. 


| ORDAIN NATIVE EAST INDIAN 

: A service of unusual interest in the diocese 

was the ordination to the diaconate last 
! Sunday morning at St. Mark’s Church, 
j Evanston, of John Ponnish Aaron, native 
East Indian and student at the Western 
j 4 heological Seminary. This is the first time 
an Last Indian has been ordained in the 
diocese. 

The Rt. Rev. Frank A. McElwain, D. D., 
Bishop of Minnesota, ordained the Candi- 
date, acting for Bishop Azariah. Mr. Aaron 
was presented by the Rev. A. E. Knicker- 
bocker, rector of St. Paul’s Church, M innea- 
polis, and the Rev. H. L. Bowem rector of 
St. Mark’s, preached. 

Mr. Aaron is a son of a missionary who 
gave his life to the Church in the missionary 
fields of India. It is his ultimate aim to 
take his fath er’s place in the Indian field. 

He expects to return to his native country 
shortly. 

o 

ST. ANDREW SUNKAKICIYAPI. 

Niobrara Deanery ed Provincial Chapter 
un kin Cheyenne River Reservation St. 
John’s Church ed omniciye yuhapi. June 
28, 29 30, 1932. 

Program owa yanke cin ohna June 28, 
Htayetu Wocekiye kin Mr. Charles Gabe, 
Mr. Norman Robertson kici yustanpi. 

Ikiciyuskinpi woeye kin Mr. Plarry King- 
man eye, W oayupte kin he Mr. Gideon 
Sing, eye. Ho qa owecinhan Program owa- 
pi qon econpi. Hehan anpetu ehake kin ed 
Oitancan wicakahnigapi. 1. Rev. B. Clark; 
2. Mr. Luke Gilbert; 3. Mr. William Seaboy; 
4. Mr. Thomas Hunter. Dena omaka wan- 
ji unpi kta wicayustanpi. 

Ataya mazaska oadetka unpi kin ahipj 
kin $71.85 henakeca. 

Mazaska awanyaka Mr. Hunter, mazaska 
$16.09 taninyan )aiha oihdake. 

Provincial Chapter tawomnaye kin etan- 
han $75.00 Dakota Wicasa Tawomnaye 
kin ed on wawokiyapi kta yustanpi. 

Tona “Anpao Kin” iyacupi kin hena san- 
pa Provincial Chapter Omniciye kin ed eya- 
tonwanpi qa womnaye kin sanpa yacinpi 
qes epee. Tiyata St. Andrew Sunkakiciyapi 
Chapter otoiyohi eced wake. 

_ Tokata omaka 1922 ed Sisseton Reserva- 
tion en St. John the Baptist Church, Browns 
Valley, Minnesota otonwe kin ikiyedan hen 
Provincial Chapter Omniciye kte cin he kik- 
suya po.— Mr. William Seaboy, Wowapi Ka- 
ga. 

A Silent Thought 

Jesus Christ dying on the Cross for the 
sins of the whole world begins with the 
sins of those nearby whom we are most eas- 
ily tempted to condemn. 

TINTA KIN EKTA. Bishop Whipple qa Wasicunpi kin. 

... Oyate km iye enna kicizapi (Civil War, 1861-5) kin iyohakam wasicun kin Haifa 
YY akpa (Mississippi River) km ywiyohpeyata tinta makoce kin hena ekta owoju tipi 
waste abdezapi. dona California ektakiya mazaskazi aicimanipi kin heepi, qa tona ma- 
koce km opta tokaheya mazacanku kah ayapi kin opapi qon hena koya makoskantu wan 
opta wicaskan kte cin hehanyena awacinpi. 

Okicize inajin kin iyokaham akicita ayustanpi qon hena eepi wiyelipayatakiya ivo- 
ptapi, qa TimkansinapI makoce qeya ituya wicaqu kta iwanyagwicasi qon hena icupi. 
Tmta ekta ovate ahiahpewicaye lice cin wanji mazacanku kin hee. Hehan wicasta kin 
mdoketu kin ptecena esa anpetu kin hanskaska kin heon aguyapi en kin tanyan suton 
kte cin he sdonyapi. 

Oa hehan tawaiciyapi kta qa wowijice akitapi on toktokecapi qa Sweden, Norway 
Denmark’ Germany, Russia, qa Poland ektakta woju tipi qon hena hipi. 

Omaka 1859 en (CHD 38) Bishop Kemper, Minnesota ohaspe en Wicasa Wakan 2i 
om mniciye, qa en Henry Benjamin Whiprle Bishop yuhapi kta hdahnigapi. Omaka 
42 hehanyan waokihiye. wowasi econ, qa 1S01 en ta. Wiyohinyanpatanhan hipi ecena 
en wowasi econ hee sni, tka Norway etanhan miniwanca opta hipi kin, qa tiyata Ikce- 
wicasa kin koya token iyowicahi kin ecen owicakiya un. 

Miniwanca akasanpatanhan hipi qon hanke sanpa Norway qa Sweden heciyatan- 
han hipi, qa hena siceca tawapi kin ehna wowasi econpi kin on eciyatanhan dena oyatepi 
kin ehna Okodakiciye V akan kta sutaya ieage cin hee. Dena eepi ohna decen wowica- 
ke e iyeyapi. 

(1) Makoce token en wicoicage alii icagapi kin Isantanka Okodakiciye Wakan kin 
opapi sni’ tka tipi wakan iye tawapi kta kicagapi, hena en iye iapi tawapi ecewaktapi 
kin ohna owacekiye econpi ece. 

(2) Tka siceca wicayuhapi kin hena Isantanka hecapi lice kta cinpi, qa Okodakici- 
ye Wakan wan en wasicun iapi ohna wocekiye econpi kin hen opapi cinpi. Oa hecen 
miniwanca opta hipi qon siceca wicayuhapi qon eciyatanhan Okodakiciye Wakan kin 
icaga. 

De woonspe kage cin iye iyatayena woecon on wosdonye tawa eciyatanhan Wiyo- 
hinyanpata miniwanca ohuta kahda otonwe tanka kin hena en Italian Oyate kektopa- 
winge eta ehna oun wan he iyececs wanka e sdonye. Flunkakepi kin Italy etanhan hipi 
kin hena ohinni Italian hecapi kta. iapi tawapi ohna iapi kta, tawoyutepi ecee hdutapi 
kta, qa token okihi iye iapi tawapi ohna wocekiye econpi kte cin he taku iyokipi kin hee. 
Tuka wicoicage teca icagapi kin hena ee American wakalidokeca hecapi cinpi, qa Isan- 
tanka Okodakiciye Wakan woonspe tona wicaqu okihi kin hena nina icakiaya unpi, qa 
ota wanna woonspe kin icupi. Dehan Okodakiciye Wakan wowasi tawa kin en o- 
kan wan iyotan tanka kiciyanke cin he dee. 

WOIWANGE KIN 

1. America oyate wooy ake oehnake tukte Haifa Wakpa iwiyohpeyata makoce wanke 

kin en oyate kin ahitipi he. i 

2. Oyate ahitipi qon hena totanhan hipi he. 

3. YVowasi kin de en Minnesota imahen Okodakiciye Wakan kin token econ he. 

4. Tona ohna dehan otonwe tanka wiyohinyanpata hiyaye cin en Italian qa Oyate tok- 
tokecapi kin ehna woecon kin Bishop Whipple, waecon qon iyececa he. 

CHURCH HEAD AT CONVOCATION 

Rev. Clark Gives Resume of Annual Episco- 
pal Gathering at Cheyenne. 


The Rt. Rev. James De Wolfe Perry > pre- 
siding bishop of ; the Protestant Episcopal 
church in the United States, honored the 
Dakotas at their annual convocation. For 
the first time in almost sixty of these great 
gatherings, the presiding- officer of the ! 
church has been present. The Dakotas saw j 
in him a really great man and gave their 
heart to him and showered him with lively 
presents of , porcupine quill and bead work. 
The feeling was apparently mutual for the! 
bishop quickly came to, appreciate’ and love 
this great group of his Christian children. I 
Fie now has a personal and intimate associ- 
ation which he can take to the rest of the 
church. 


Bishop Perry spoke to each of the convo- 
cation groups ; the men, the women, and the 
young' people. For each he had a message 
suited to them and he gave them food for 
thought and inspiration for action. One of 
the key thoughts which he gave to the par- 
ents was the following well chosen verse 
from the 45th Psalm: “Instead of thy fath- 
ers, thou shalt have children, yffiom thou 
mayest make princes in all lands.” Thus he 
challenged each group with a vision of a task 
and an opportunity. 

On Sunday the members of the second 
graduating class of Ashley House, the Epis- 
copal divinity school for Dakotas, were or- 
dained to the Diaconate by Bishop Perry. 
No other Dakotas have had this honor and 
it is doubtful if others will have it. Harry 
Renville and Paul Chekpa, the two men 
whom Sisseton sent to Ashley Blouse three ! 
years ago, have finished, their course with 
honor and had the signal honor of starting 
their ministry under direct commission, 
rfliougti tiiC i ay ;ng on of hands by the pre- 
siding bishop. One other Dakota, John Red 
Hawk, for many years a faithful catechist 
on Standing Rock, also had this honor at 
the hands of Bishop Perry. It was a most 
impressive ceremony in the great leaf-shade 
church with a congregation of nearly one 
thousand persons. Our great Bishop Rob- 
erts had mignanimously asked the presiding 
bishop to take his place. 

The men, women, young people and chil- 
dren in their individual meetings on Friday 
and Saturday transacted their business., 
heard reports and received the offerings of 
the funds raised by the societies for the 
promoting' of the church work locally and 
throughout the world. The offerings were 
smaller than usual, but as the bishop said, 
if we take the conditions into consideration! 
they are really greater than ever. The of- 
ferings totalled almost $3,500.00 from about 
one hundred congregations of from twelve 
to two hundred persons. 

At certain times during these two days 

O j 


the men and women met in joint session to 
hear a series of topics presented. Clergy 
and lay. persons spoke on : “The Christian' 

and Christ.'’’ “The Christian and His 1 1 ome," 
“The Christian and His Chapel,” “The 
Christian and His Reservation,'’ “The Chris- 
tian and 'His World-Wide Church.” This 
excellent group of topics was ably presented j 
and much appreciated by the people. Many' 
practical suggestions for the life and work 
of the Christian for . daily life were made. 

On Friday two state health workers at- 
tended and gave fine talks to the group. Mr. 
IT. M. Cass, of he South Dakota Public 
Health association spoke of tuberculosis as; 
a “hitch-hiker.” Mrs. Florence Walker En- 
gel sby told of the care of mothers and ba-, 
bies. These talks were greatly appreciated. ! 

The convocation was at Ascension Chapel 
on the Moreau river, about twenty miles j 
south of Mobridge. This is one of the 
smaller congregations rather than a big cen- j 
ter and is far from the nice gravelled roads 1 
of South Dakota. Though a rain had swol- 
len the usual ford on the Moreau to eight 


feet deep, the gumbo remained dry during 
the meeting'; but we had to go around over 
a bridge and the roughest kind of country 
roads. Once in, we stayed there and enjoy- 
ed a regular old style convocation with none 
of the advantages of civilization, — Sisseton 
Courier. 

o — 

Prayer of Self-Dedication. 

Saint Augustine. 

“Take my life and let it be 
Consecrated, Ford, to Thee. 

Take my moments and ray days 


Eet them pass in endless praise. 
Take my eyes and let them see 
Souls that may be seved for Thee 
Take my hands and let them move 
At the impulse of Thy love. 

Take my feet and. let them be 
Bent on works of love for Thee.. 
Take my voice and let me sing 
Prayers and praises to' my king. 
Take my lips and let them be. 

Filled with. niessages from Thee. 
Thus my life wil truly be 
Consecrated, Ford, to Thee.” 

IKCEKAWICASTA KIN EHNA. Bishop Whipple/ Bishop, Hare. 

Ikcewicasta kin, makawita kin den wicatonpi qon hena Christ ekta. awicaupi kta on 
wowiyukcan kin he oyake kta on Bishop Whipple, okinihanyan wowasi eCon. De wo- 
wiyukcan kin unma tawowiyukcan kin om nina otakiya icitokeca. 

(1) Wasicun kintawaiQyapi pun qais woonspe yuhapi kin he iyehanyan Ikcewica- 
sta kin yuhapi sni. 

(2) Woecon wan-suta sni qa oecon teliika he kapi; waohiyapi kin hena tuwe ohi- 
wicayapi hecinhan owicakiyapi kte cin hee. 

(3) Tunkansidanpi idagwicaye cin tona Ikcewicasta kin awanwicayakapi kin hena 
ohitiniyan Yewicasipi kin owicakiyapi kta e ikpaganpi sni ece. 

(4) Wowasi kin he Okodakiciye Wakan Ikcewicasta oyate tawapi icag.e kta hee sni, 
qa otakiya Wakan Cekiya Omniciye oyanke kin en iye iyatayedan oiepyapi kta e awa- 

cin unpi kta ikipi sni. ' 

(5 ) Christian woohoda taku iyotan waste Wasicun yuhe kin he Ikcewicasta taku 
ota. makinon kin heon qu kta iyececa, owotannayan olianye qa wowasi tawa kin henaoza 
kin heon. 

Anpetu okokipe qon hena icunhan en unmap i kin h eh any an waeconpi kte sni iyehan- 
yan Bishop Whipple* Ikcewicasta ekta Wahosiye uii kin waecon. Tohan Tunkansi- 
danpi tawowidakepi kin hena Ikcewicasta kin sicaya wicakuwapi on ecen okicize qon- 
han en tuwe wookiye kage wan un kin he Bishop Whipple hee. Okodakiciye Wakan 
etanhan pesniza tokaheya kin kasnipi nun se iyaya. Bishop kin en qa iye taoyate na- 
pin ekta Haliatonwan wosna kaga tokaheya Enmagabowh eciyapi kin he woskiske kin de 
en wasagya un. Ikcewicasta Christian hecapi kin ota iye taoyatepi kin enna Sicaya wi- 
cakuwapi. Omaka 1862 en Wasicun om kicizapi tanka kin en Ikcewica:$;a Christian 
hecapi kin hena eepi ca kicizapi kin opapi kta wicadapi sni, qa Wasicun ota kicizapi 
kta awacin sni unpi kin hena niwicayapi. 

Itahena omaka kin hena icunhan Minnesota imahen Dakota qa Haliaton napin elnta 
wowasi wan tanka icaliyapi, he en “Wakan tanka eciyatanhan Ateyapi kin” he Henry 
Benjamin Whipple, okinihan kin hee. 

Tohan Niobrara Yewicasipi Obaspe teca kin he kagapi qonhan, Bishop Whipple, to- 
kaheya ekta yesipi, tuka Minnesota itimahen wowasi econ kta yanka sdonkiye.kin heon 
wicadasni. Qa hecen omaka 1873 en Rev. William Hobart Hare> heehan waniyetu 35 
qon he Bishop un kta yuwakanpi. Woawanyake tawa kin lie niakoce vyin makiyutapi 
80,000 topaomdotoii, qa en oinajin 11 hena la hecen iyeya. Tohinni om witaya un kin 
wakeya ecen iticagapi icunhan sina p'ehari palitapi wan akan yanke qa Wiyohinyanpa- 
ta takodaku unpi kin onge wowapi wicakicage : “Wi kin nakahalicin iyaya. Makaiyuta- 
pi 40 hehanyan ihdusantanhan tuwe dan tokeca ounyanpi sni, om ahiwati kin henanapi- 
dan. Oqo wanica tinta suntokeca hopi kip eceedan. Wlyukcanpi kte cin iyehantu, qa 
wimdukcan kin en niyepi ekta ahiwacanmi, q i Dakota Wayawa Tipi iyopte kta on wawo- 
yakiyapi kin hena onayakilionpi kta yacinpi kin he weksuya.” 

Iye tokata Dakota oyate kin taku iyotan cinpi km he Christian woonspe iyotan 
waste kin he sdonya. Eranna qonhan Dako a kin ptelicaka ota ehna unpi qon dehan 
iyececa sni. Wasicun oun tawapi olina ihdoyapi kte cin onspewicakiyapi kta, wowasi 
ecoiipi kta- iye taku cinpi kin hena ihnipi kta, qa Wakantanka ekta etonwan unpi kta. 
Dehan unkiopeyapi winyan qa wica ota un d kin hena tonipi kin eciyatanhan Bishop 
Hare, wayawa tipi kage cin hena waokihipi kin atanin. 

Ikcewicasta kin Wasicun eciyatanhan sicaya wakipapi iyotan tanka wan hiyahde- 
pi kin he on iye Ohinniyan woakipe kin he anapte wacin un. Qa he Ikcewicasta kin 
woyute qa taku toktokeca Tunkansidanpi eciyatanhan wicakipamnipi, sa taku ovvasin 
wowasi econ sni esta 3rahe kta wicotawacin iyolipewicayapi kin hee. He isanpa wica- 
nagi isilitin kta woakipe iyeyapicasni. Hecen tohanyan okilii kin hehanyan, tanyan- 
unwacinpi, ihduhapi, qa wacinyepica- qa tokata anpetu wan en Okodakiciye Wakan kin 
en qa itancan, qa nakun unmapi kin owicakiyapi kta hehanyan ryawa onspewicakiya. 

Omaka 1909, heehan October 23 anpetu kin he olina te qonhan Dakota woawanya- 
ke kin en (Niobrara Deanery ) eceedan (ecin nakun Wasicun eciyatanhan South Dakota 
en wowasi ota econ) Baptisma wakan icupi kin kektopawinge wikeemna (10,000) Da- 
kota Wicasta Wakan 26, Wakan cekiye omniciye, oyanke 100 ikiyedam qa Wotapi Wa- 
kan icupi ece kin 4,000 sanpapi. Bishop wan okpaza etanhan iyoyanpa ekta, qa iye 
ITANCAN tawa qa tawapi kin ekta yuwankan iwicacu kin kieiksuyapi eca he woyuha 
hdawapi ece, heciyatanhan nahanhein iye cantepi qa tonipi kin en tawowasi kin he 
iyopte. 

W O I WAN GE KIN 

1. Wiyolipeyata makobaspe kin dena ekta Wasicun Oyate miniwanca opta unhda- 
ka hipi kin heepi qa Ikcewicasta kin wicehna wowasi wanke cin tona olina icitokeca 

he. _ . . b<| 

2. Woonspe kin detanhan qais tokiyatanhan kasta Bishop Whipple Ikcewicasta 
kin ehna wowasi kin on sdonyaye cin he niye iapi nitawa on oyaka yo. 

3. Bishop Hare, iye taoyate kin token icagapi kta cin he. (b) Owicakiye kta taku 
econ he. 

4. Omaka tona Bishop Hare Dakota Oyate kin wicehna un he, qa taku tona yustan 
he. 

5. Niye okaspe nitawa en niye sdonyaye cin eciyatanhan detanhan omaka 50 kin 
hail Niobrara Deanery kin en taku toketu kta idukcan he. 


